પાણીજન્ય રોગચાળાને રોકવા માટે શું પગલાં લેવાયા તેવા સવાલના જવાબમાં મ્યુનિ. હેલ્થ ઓફિસર ડો. ભાવિન સોલંકીએ જણાવ્યું હતું કે, ચાલુ મહિનામાં જ ૩૩ હજારથી વધુ મકાનોમાંથી પાણી લઇને કલોરિન ટેસ્ટ કરવામાં આવ્યા હતા. પ્રદૂષિત પાણીની સમસ્યા ધરાવતાં હાઇરિસ્ક એરિયા(ચાલી-ઝુંપડપટ્ટી તથા પોળો)માં ૩૨૦૦થી વધુ સેમ્પલ લઇ બેકટેરીયોલોજિકલ ટેસ્ટ માટે મોકલવામાં આવ્યા છે. તદુપરાંત સાત લાખથી વધુ ક્લોરિનની ટીકડીઓ વિતરણ કરવામાં આવી હતી. ખાણીપીણી બજારો અને ખાદ્યપદાર્થોનાં ઉત્પાદકોને પણ સકંજામાં લેવામાં આવી રહ્યાં છે.